ཡས་ཁང་གི་སྦྲང་བྱ་མ་དག་པའི་ཞིང་གཟུགས་ཕུང་ཡིན་པས། དེ་རྣམ་པར་དག་པའམ་སྦྱོང་བྱེད་རྣམ་
སྣང་ཡིན་པའི་རྒྱུ་མཚན་གྱིས་ཡིན་ལ། སྔགས་པ་ལ་དང་པོར་མཚན་ཉིད་དང་ལྡན་པའི་དཀྱིལ་འཁོར་
དུ་སྐུ་བཞིའི་ས་བོན་ཐེབ་ངེས་ཀྱི་དབང་གིས་རྒྱུད་སྨིན་དགོས། བར་དུ་རྟེན་བརྟེན་པའི་རྣམ་པ་ཅན་
- 268 -

༄༅། །དཔལ་གསང་བ་འདུས་པའི་བསྐྱེད་རིམ་དངོས་གྲུབ་རྒྱ་མཚོའི་སྙིང་པོ། །༼ཡ༽
གྱིས་ལམ་བགྲོད་དགོས།
ཐ་མར་སློབ་མི་སློབ་ཀྱི་ཟུང་འཇུག་གིས་རྟེན་བརྟེན་པའི་རྣམ་པར་འཚང་རྒྱ་
དགོས་པས། གཞལ་ཡས་ཁང་གི་ཚད་མཚན་ཉིད་སོགས་བླ་མའི་གསུང་ཇི་ལྟ་བ་ཕྲ་ཞིང་ཕྲ་བ་ངེས་
ངེས་ཨི་ཐི་བ་བློ་ལ་བྱང་པོ་དགོས་པས་ཐང་སག་པ་དངོས་གྲུབ་རྒྱ་མཚོའི་ཟིན་བྲིས་ལས་ཞིབ་ཏུ་འབྱུང་
བ་ལྟར། རྩིག་པ་ནས་གདན་རྣམས་ཀྱི་བར་ཡོད་ཚུལ་ཚད་ཁ་དོག་དབྱིབས་གྲངས་ལ་སོགས་པ་རེ་རེ་
བཞིན་ནས་མ་ནོར་བ་རྣམ་པ་གསལ་བར་བསྒོམ་པ་ལ་རྩིག་པ་ཕ་གུ་གསེར་སྣམ་རྣམས་དང་དེ་དག་སྒོ་
གདོང་ལ་ཡོད་ཚུལ་ཕྱི་ཁྱམས་གྲུ་བཞི་པ་རྒྱ་ཕྱེད་དཔངས་མཉམ་འབུབ་ཚུལ་བྱ་འདབ་མདའ་ཡབ་ཤར་
བུ་གདུགས་དང་བ་དན་འདོད་སྣམ། རྟ་བབ་བཞི་པོའི་སྣམ་བུ་རྣམས་དང་ཕྱོགས་རྒྱན་མདའ་ཡབ་
འཁོར་ལོ་རི་དྭགས་གདུགས་དང་བ་དན། དཔག་བསམ་ཤིང་གྲུབ་ཐོབ་ལྷ་རྣམས་དང་། ཕོ་བྲང་ནང་
མ་རྒྱ་མཉམ་དཔངས་མཉམ་ལ་གར་བུ་ཟླུམ་པོ་དང་དེའི་སྟེང་དུ་རྡོ་རྗེ་ཕྲེང་བ་ཀ་བ་གདུང་ཟླུམ་དང་
གདུང་བཞི། དེའི་སྟེང་དུ་རྒྱ་ཕིབས་སྔོན་པོ་འབུབ་ཚུལ། རྒྱ་ཕིབས་ཀྱི་རྩེར་རྒྱུད་ཀྱི་གླེགས་བམ་
བཞུགས་པ་དང་། རྡོ་རྗེ་ནོར་བུའི་ཏོག་གི་བར་གཞལ་ཡས་ཁང་གི་རྒྱ་དང་མཉམ་པ། དེ་ནང་དུ་ལྷ་
སྣམ་དང་ཐུན་མོང་དང་ཐུན་མོང་མིན་པའི་གདན་སོ་སོ་ལྷའི་གོས་ལ་ཚེམ་གྲུབ་ལྟ་བུ་ཡོད་ཚུལ་རྣམས་
ཐིག་རྩ་དང་བློས་བསླང་ལས་ཤེས་པར་བྱའོ། །
དེའི་སྟེང་དུ་བཅུད་ཆགས་པ་དང་མཐུན་པར་ལྷག་མོས་ཀྱི་ལྷ་སྐད་ཅིག་གིས་བསྐྱེད་ཚུལ། འདིའི་
སྐབས་སུ་རྣམ་གཞག་རིམ་པ་ལས། རྣམ་པར་ཤེས་པ་བདག་པོ་རྡོ་རྗེ་འཆང་གིས་ལྷ་རྣམས་སྤྲུལ་པར་
གསུངས་པ་ཕྱི་རོལ་པ་རྣམས་ཚངས་པ་དང་དབང་ཕྱུག་གི་བློ་སྔོན་དུ་བཏང་ནས་རྫ་་མཁན་གྱིས་རྫ་
བཅོས་པ་ལྟར་སྣོད་བཅུད་ཐམས་ཅད་བྱས་པར་འདོད་པ་དང་། བདག་ཤེས་རིག་གི་སྐྱེས་བུས་སྣོད་
བཅུད་ཐམས་ཅད་བྱས་པར་འདོད་པ་ལྟར། རྒྱལ་བ་རྡོ་རྗེ་འཆང་གིས་སྣོད་བཅུད་ཐམས་ཅད་སྤྲུལ་པ་
ཡིན་པས་སྣོད་ཐམས་ཅད་ཐོག་མ་ནས་གཞལ་ཡས་ཁང་། བཅུད་ཐམས་ཅད་ཐོག་མ་ནས་སངས་རྒྱས་
ཡིན་ཞེས་པ་ལྟར་མི་བཟུང་བར། རྣམ་པར་ཤེས་པ་བདག་པོ་རྡོ་རྗེ་འཆང་ཞེས་པ་སེམས་ཅན་དང་།
སངས་རྒྱས་སུ་ཡིན་ཡང་རང་རང་གི་ཤིན་ཏུ་ཕྲ་བའི་རླུང་སེམས་ངོ་བོ་དབྱེར་མི་ཕྱེད་པ་དེ་ལ་ཟེར་ཞིང་།
དེས་རང་རང་གི་སྣོད་བཅུད་ཐམས་ཅད་བསྐྱེད་པས། བྱེད་པ་པོ་ནི་སེམས་ཙམ་ཡིན་པར་རྟོགས་ཞེས་
དང༑ ལས་ལས་འཇིག་རྟེན་སྣ་ཚོགས་སྐྱེས་ཞེས་གསུང་པ་བཞིན་ཡིན་པས། འདིར་ཡང་སྒྲུབ་པ་པོ་
རང་གི་ཤིན་ཏུ་ཕྲ་བའི་སེམས་སྟོང་པ་ཉིད་དང་དབྱེར་མེད་པ་དེས་རྟེན་བརྟེན་པའི་དཀྱིལ་འཁོར་སྤྲུལ་
- 269 -

༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༢༽
པའི་དོན་ཡིན་ནོ། །དེ་ལྟར་ན་གཙོ་འཁོར་སོ་སོའི་སྐུ་མདོག་ཞལ་ཕྱག་རྒྱན་ན་བཟའ་བཞུགས་ཚུལ་
རྣམས་སྒྲུབ་ཐབས་ནས་འབྱུང་བ་བཞིན་གསལ་གདབ་པར་བྱའོ། །འཕགས་ལུགས་ལ། ལྷག་མོས་ཀྱི་
གཙོ་བོ་རིགས་དྲུག་པ་རྡོ་རྗེ་འཆང་དུ་ངེས་པ་ཅན་བྱེད་པ་ནི་བར་དོ་དང་སྐྱེ་བ་སྦྱོང་བའི་ལམ་འཁྱེར་
རིགས་གཞན་ལས་ནུས་པ་ཆེ་བ་ཡིན་ལ། འདིའི་གཙོ་བོ་དྲུག་པ་རྡོ་རྗེ་འཆང་ཡིན་པས། འོག་གི་དང་
པོའི་མགོན་པོ་འདིའི་ལོངས་སྐུ་དང་། སྤྲུལ་སྐུ་རྡོར་སེམས་འདིའི་སྤྲུལ་སྐུར་ཤེས་དགོས་པ་ཡིན་ཞིང་།
རྡོ་རྗེ་འཆང་སྔོ་སངས། མི་བསྐོད་པ་སྔོ་ནག་ཡིན་པས་དེ་གཉིས་སྐ་མདོག་ཀྱང་ཁྱད་ཡོད་ལ། འདིའི་
གཙོ་བོ་ལ་དང་པོ་ནས་རིགས་བདག་མི་བསྐྱེད་པའི་རྒྱུ་མཚན་ནི་དེའི་བསྐྱེད་ཆོག་མ་རྫོགས་པས་ཡིན་
པས༑ བསྐྱེད་ཆོག་རྫོགས་མཚམས་སུ་ལུས་དཀྱིལ་གྱི་ལྷ་འགོད་པ་དང་། སྐུ་གསུང་ཐུགས་ཀྱི་བྱིན་
རླབས་ཚར་ནས་རིགས་བདག་བསྐྱེད་པ་ཡིན་ནོ། །
ལྷག་མོས་ཀྱི་ལྷ་བསྐྱེད་ནས་དེའི་མཛད་པ་ནི། རང་གཙོ་བོ་དང་། རྣམ་སྣང་སོགས་བཞིའི་ཐུགས་
ཀ་ནས་འོད་ཟེར་འཕྲོས་སེམས་ཅན་ཐམས་ཅད་བཀུག་སྟེ་འཇུག་ཚུལ་བཞི་ལས་གཞལ་ཡས་ཁང་གི་
སྟེང་འོག་ཐམས་ཅད་ནས་རྡོ་རྗེ་སེམས་དཔའི་འཇུག་པས་ཞུགས་ནས་གཙོ་བོ་དང་དེ་བཞིན་གཤེགས་
པ་བཞི་པོའི་མདུན་དུ་འདུག་པ་ལ། རང་ཡབ་ཡུམ་སྙོམས་པར་འཇུག་པའི་སྦྱོར་མཚམས་ནས་འོད་
ཟེར་འཕྲོས་པའི་སྣ་ལ་རྣམ་སྣང་ཡབ་ཡུམ་སེམས་ཅན་གྱི་གྲངས་དང་མཉམ་པ་སྤྲོས་ནས་སེམས་ཅན་
རྣམས་ཀྱི་སྤྱི་བོར་ཞུགས་པའི་སྦྱོར་མཚམས་ནས་འོད་ཟེར་དང་བདུད་རྩིའི་རྒྱུན་བབས་པས་ལུས་ཀྱི་
སྒྲིབ་པ་སྦྱངས། སྐུ་རྡོ་རྗེ་རྣམ་སྣང་གི་གོ་འཕང་ལ་བཀོད་ནས་སྤྲོས་པའི་རྣམ་སྣང་རྣམས་རང་གི་སྙིང་
གར་བསྡུ། དེ་བཞིན་དུ་འོད་དཔག་མེད་དང་། མི་བསྐྱོད་པ་སྤྲོས་ནས་གསུང་རྡོ་རྗེ་དང་། ཐུགས་རྡོ་
རྗེར་གྱུར། སྤྲོས་པ་རྣམས་བསྡུ། སོ་སོར་མི་བྱེད་ན། རྡོ་རྗེ་སེམས་དཔའ་ཡབ་ཡུམ་སྤྲོས་ནས་དེའི་གོ་
འཕང་ལ་བཀོད་ནས། རྣམ་སྣང་གི་མདུན་གྱི་སེམས་ཅན་རྣམ་སྣང་སོགས་སུ་གྱུར་པ་རྣམས། རྣམ་
སྣང་གི་དང་རིན་ཆེན་འབྱུང་དང་འོད་དཔག་མེད་དོན་གྲུབ་རྣམས་ཀྱི་ཐུགས་ཀར་བསྡུ་བ་ནི་རང་རང་གི་
སངས་རྒྱས་ཀྱི་ཞིང་དུ་གཤེགས་པའི་དོན་ཡིན་ལ། འདི་སྦྱང་གཞི་དང་མི་སྦྱོར་ཡང་སྔོན་བྱུང་ལ་རྡོ་རྗེ་
ནཱི?
འཆང་གིས་གཟུངས་དཀྱིལ་སྤྲུལ་ནས་སེམས་ཅན་རྣམས་ལ་དབང་བསྐུར་བའི་སྔོན་བྱུང་སྟོན་པའི་
%་
རྣམ་ཐར་གདུལ་བྱས་ཉམས་སུ་བླངས་པས། མ་འོངས་པ་ན་སེམས་ཅན་ཐམས་ཅད་རང་གི་གདུལ་
བྱར་འགྱུར་བའི་རྟེན་འབྲེལ་ཡོད་དོ། །
- 270 -

༄༅། །དཔལ་གསང་བ་འདུས་པའི་བསྐྱེད་རིམ་དངོས་གྲུབ་རྒྱ་མཚོའི་སྙིང་པོ། །༼ཡ༽
དེ་ནས་ལྷག་མོས་འོད་གསལ་དུ་སྡུད་པའི་གཞི་འགོད་པ་ལ། བསྐལ་པ་དང་པོའི་འཛམ་བུ་གླིང་
པའི་མི་རྫུས་སྐྱེས་ཟས་རགས་པ་ལ་སྤྱོད་པའི་མཐུས་ཐ་མལ་པ་ཁམས་དྲུག་ལྡན་པར་གྱུར་པ་འཆི་རིམ་
དང་མཐུན་པར་ལྷག་མོས་འོད་གསལ་དུ་སྡུད་པ་ཡིན་ཡང་། འདིའི་སྦྱང་གཞི་ནི་སྒྲུབ་པ་པོ་རང་གི་མ་
འོངས་པའི་འཆི་བ་སྦྱོང་བ་ཡིན་གྱི། བསྐལ་པ་དང་པོའི་མིའི་འཆི་བ་སྦྱོང་བ་མིན་ནོ། །དེ་ལྟར་རང་གི་
སྙིང་གའི་ཧཱུཾ་ལས་འོད་ཟེར་ལུས་ལ་ལྷ་ཇི་ཙམ་འགོད་པ་དང་གྲངས་མཉམ་པ། དཔེར་ན་ས་སྙིང་དང་
ཕྱག་རྡོར་ལ་གཉིས། ཀུན་བཟང་ལ་ཚིགས་རྣམས་ཀྱི་གྲངས་དང་མཉམ་པ་སྤྲོས་ནས། ལྷ་རྣམས་སྐུའི་
རྣམ་པ་མ་དོར་བའི་ངང་ནས་ཇེ་ཆུང་ཇེ་ཆུང་དུ་སོང་བ་རྣམས་གནས་སོ་སོར་འཁོད་ནས་གཟུགས་ཕུང་
ཞལ་སྦྱོར་མིན་ལ།
སོགས་དང་ངོ་བོ་དབྱེར་མེད་དུ་མོས་དགོས། རྣམ་སྣང་སྤྱི་བོའི་རྩ་འཁོར་གྱི་ཐད་དུ་ཞལ་རང་དང་མཐུན་
པར་མདུན་དུ་གཟིགས། དེ་བཞིན་དུ་འོད་དཔག་མེད་མགྲིན་པ་དང་། མི་བསྐྱོད་པ་སྙིང་ག་དང་། རིན་
འབྱུང་ལྟེ་བ། དོན་གྲུབ་གསང་གནས་ཀྱི་རྩ་འཁོར་གྱི་ཐད་དུ་བཞུགས། སྤྱན་མ་རིན་འབྱུང་གི་མདུན་
དང༑ དེ་བཞིན་དུ་སྒྲོལ་མ་རྣམ་སྣང་གི་མདུན་དུ་ཞལ་ཕར་གཟིགས་ནས་བཞུགས་པ་ཡིན་གྱི་འདི་དག་
ས་སྙིང་སོགས་སེམས་དཔའ་ཐམས་ཅད་དང་ཁྲོ་བོ་ཕལ་ཆེར་ཚུར་རང་གི་མདུན་དུ་
གཟིགས་ལ། གཟུགས་རྡོ་རྗེ་མ་སོགས་ས་སྙིང་སོགས་དང་ཞལ་སྦྱོར་དང་། ནམ་སྙིང་སྣ་བུག་གཉིས་
སུ་རེ་རེ་དང་། འཇམ་དཔལ་མི་བསྐྱོད་པའི་རྒྱབ་ནས་ཚུར་གཟིགས་ལ་བྱམས་པ་གཅིག་པུ་སྒྲོལ་མའི་
རྒྱབ་ནས་ཞལ་ཕར་གཟིགས་པ། རྐང་ལག་གི་མཐིལ་གྱི་ཁྲོ་བོ་རྣམས་མཐེབ་ཆེན་ལ་དབུ་བསྟན།
མཐེབ་ཆུང་ངོས་ལ་ཞབས་བསྟན་པ་སྟེ། མདོར་ན་བྱམས་པ་མ་གཏོགས་ལྷ་ཕོ་རྣམས་ཞལ་ཚུར་བསྟན།
མོ་རྣམས་ཕར་བལྟ་བ་ཡིན་ཞེས་རྗེ་དངོས་གྲུབ་རྒྱ་མཚོས་གསུངས་སོ། །
སྡུད་རིམ་དངོས་ནི་ཐུགས་ཀའི་འོད་ཟེར་ལྷ་རྣམས་ལ་འཕོག་བཞིན་པ་དེ་ཀའི་མུ་ནས། འོད་ཟེར་
རྣམས་ཐུང་དུ་སོང་བ་དང་མཉམ་དུ། སྤྱི་བོའི་རྣམ་སྣང་། ལྟེ་བའི་སྤྱན་མ། མིག་གཉིས་ཀྱི་ས་སྙིང་དང་
གཟུགས་རྡོ་རྗེ་མ། སྤྱི་བོའི་བྱམས་པ། ལག་མཐིལ་གཡས་ཀྱི་གཤིན་རྗེ་གཤེད། དཔུང་པ་གཡས་ཀྱི་
རྩ་བའི་མི་གཡོ་བ་རྣམས་འོད་ཟེར་གྱིས་ཅིག་ཅར་དུ་དྲངས་པ་རྣམས་ཇེ་ཆུང་ཇེ་ཆུང་ལ་སོང་ནས་ཧཱྃ་
ཡིག་གི་ནཱ་ད་ལ་ཅིག་ཅར་དུ་ཐིམ་པའི་ཚེ་དེ་རྣམས་བདེ་སྟོང་ཡེ་ཤེས་ཆོས་ཀྱི་སྐུར་ཐིམ་སོང་སྙམ་པ་
དང༑ དེའི་ཚེ་གཟུགས་ཕུང་དང་ས་ཁམས་ཀྱིས་རྣམ་ཤེས་ཀྱི་རྟེན་བྱེད་པའི་ནུས་པ་ཐིམ་པའི་ཕྱི་རྟགས་
ཡན་ལག་ཕྲ་རུ་སོང་། ནང་རྟགས་སྨིག་རྒྱུ་ལྟ་བུའི་སྣང་བ་འཆར་བ་ངོ་ཤེས་པར་བྱས་ལ་རང་བཞིན་
- 271 -

༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༢༽
མེད་པའི་ལྟ་ཐོག་ཏུ་མཉམ་པར་བཞག །དེ་བཞིན་དུ་སྡེ་ཚན་གཞན་བཞི་པོ་སོ་སོའི་སྐབས་ཀྱི་དམིགས་
རྣམ་སྐྱོང་ཚུལ་ཡང་ཤེས་པར་བྱ་ལ། སྤྱི་བོའི་གཙུག་ཏོར་འཁོར་ལོས་སྒྱུར་བ་ཐིམ་པའི་ཚེ་སྣང་བ་དང་།
རྐང་མཐིལ་གྱི་གནོད་མཛེས་ཐིམ་པའི་ཚེ་མཆེད་པ་དང་། སྙིང་གའི་འཇམ་དཔལ་ཐིམ་པའི་ཚེ་ཉེར་
ཐོབ་ཀྱི་སྣང་བ་འཆར་བ་ངོས་ཟིན་པར་བྱས་ལ་ལྟ་བ་སྐྱོང་། དེ་ནས་གཙོ་བོ་ཡང་ཐུགས་ཀའི་ཧཱུཾ་ནས།
ནཱ་ད་ཡང་འོད་གསལ་དུ་སོང་བའི་ཚེ་ལྟ་བ་དྲན་པར་བྱས་ནས་འཆི་བ་ཆོས་སྐུའི་ལམ་འཁྱེར་འབྲས་
དུས་ཀྱི་ཆོས་སྐུ་ལ་ང་རྒྱལ་བཞག་ནས་ཤུ་ནྱ་ཏའི་སྔགས་དོན་བསམ་པའི་སྒོ་ནས་བརྟན་པར་བྱ། དེ་ལྟ་
བུའི་ཐིམ་རིམ་ལ་མཁས་པར་བྱས་ན་འཆི་དུས་སུ་ཁྱད་ཆེན་པོ་འོང་། དགེ་ལྡན་ཁྲི་རིན་པོ་ཆེ་རྣམ་དག་
རྡོ་རྗེས། རྒྱུད་པ་དཔོན་སློབ་དཔལ་འབྱོར་རྒྱ་མཚོ་ལ། གཞན་གྱིས་བདེན་པར་མི་འཛིན། ཁྱོད་ལ་
བཤད་ན་ངས་ཆེར་མ་བསྒོམས་འཆད་ཉན་སྐབས་སྡད་རིམ་ལ་འདི་ལྟར་འོང་རྒྱུར་འདུག་སྙམ། ཡང་
ཡང་བསམ་པས་ངའི་འབྱུང་བ་ཐམས་ཅད་ནང་དུ་ཁ་ལོག་འདུག །ཕར་ལ་དགེ་ལྡན་དགུན་ཆོས་ངེད་
ཀྱིས་མི་སྒུག་པ་འདྲ་གསུངས་པ་ལྟར་གཤེགས་པ་ཡིན་གསུངས། འདི་ནི་གཞི་དུས་སུ་ཐ་མལ་པ་འཆི་
བ་ན་རགས་པ་ཉེར་ལྔ་རིམ་གྱིས་ཐིམ་ནས་རླང་དང་ཤེས་པ་རགས་པ་རགས་པ་རྣམས་ཀྱི་ནུས་པ་ཕྲ་བ་
ཕྲ་བ་རྣམས་ལ་ཐིམ། ལས་དབང་གིས་སྙིང་གའི་རྩ་མདུད་གྲོལ་ནས་སྣང་མཆེད་ཐོབ་གསུམ་གྱི་
མཐར་འཆི་བ་འོད་གསལ་འཆར་བ་དང་ཆོས་མཐུན་ཞིང་། རང་གི་མ་འོངས་པའི་འཆི་བ་སྦོང༌།
རྫོགས་རིམ་གྱི་ཚེ་བསྒོམས་སྟོབས་ཀྱིས་ཁྱབ་བྱེད་ཀྱི་རླུང་ཕྲ་མོ་ཚུན་འཆི་རིམ་ཇི་ལྟ་བ་བཞིན་མི་ཤིགས་
པའི་ཐིག་ལེའི་ནང་དུ་ཐིམ་པའི་ལམ་དཔེ་དོན་གྱི་འོད་གསལ་འཆར་བའི་རྒྱུད་སྨིན་པར་བྱེད། འབྲས་
བུ་སངས་རྒྱས་ཀྱི་སའི་སྟོང་པ་ཉིད་ལ་སླར་མི་ལྡང་བའི་ཚུལ་གྱིས་མཉམ་པར་བཞག་པའི་ཆོས་སྐུ་
འགྲུབ་པའི་ནུས་པ་འཇོག་པས། འདི་ཡི་སྟོང་ཉིད་ལ་ང་རྒྱལ་འཇོག་སྐབས་རང་བཞིན་མེད་པ་ལ་ངེས་
པ་དྲངས་ནས་མཉམ་པར་བཞག་པའི་ཚེ་ངེས་ངོར་རང་བཞིན་མེད་པའི་དོན་ལ་གཉིས་སྣང་མེད་ཀྱང་
སྣང་ངོར་ཡོད། དཔེ་ཡི་འོད་གསལ་མཐར་ཐུག་གི་ཚེ་ཡང་སྣང་ངོར་གཉིས་སྣང་ཡོད། དོན་གྱི་འོད་
གསལ་གྱི་ཚེ་ངེས་ངོ་དང་སྣང་ངོ་གཉིས་ཀའི་ཚེ་གཉིས་སྣང་མེད་པས་སྟོང་ཉིད་མངོན་སུམ་རྟོགས་པ་
ཡིན༑ འདིར་གཉུག་སེམས་མངོན་དུ་འགྱུར་བ་དང་། ཕུང་པོ་ཕྲ་རགས་སོ་སོར་འབྱེད་ཐབས་ལ་སྔ་མ་
ནས་རླུང་དབུ་མར་ཞུགས་གནས་ཐིམ་གསུམ་བྱེད་པ་ལ་མ་བྱང་བ་རྣམས་ཀྱིས་མི་ཟབ་པའི་རྫོགས་
རིམ་དུ་གྲགས་པ་རྩ་རླུང་ལ་གནད་དུ་བསྣུན་ནས་མན་ངག་ལྟར་བསྒོམས་པ་དང་། སྔ་མ་ནས་དེ་ལ་
- 272 -

༄༅། །དཔལ་གསང་བ་འདུས་པའི་བསྐྱེད་རིམ་དངོས་གྲུབ་རྒྱ་མཚོའི་སྙིང་པོ། །༼ཡ༽
བྱང་བ་ཞིག་ཡིན་ན་ཟབ་པའི་རྫོགས་རིམ་ཆུ་མ་རྙོགས་ན་དྭངས། མར་མེ་མ་བསྐྱོད་ན་གསལ་ཟེར་བ་
ལྟར༑ སེམས་ཀྱི་ངོ་བོ་ཅིར་ཡང་མ་གྲུབ་པ་ལ་བློས་ཅིར་ཡང་མ་བཟུང་བས་སེམས་ལ་གནད་དུ་བསྣུན་
ཏེ་རླུང་དབུ་མར་ཞུགས་གནས་ཐིམ་གསུམ་བྱས་ནས་གཉུག་སེམས་མངོན་དུ་འགྱུར་བ་བཀའ་རྒྱུད་
གོང་མའི་བཞེད་པ་ཡིན་པས་བཀའ་དགེ་དགོངས་པ་གཅིག་ཡིན་ཞེས་མཁས་གྲུབ་ནོར་བཟང་ཞབས་
གསུང་ཡང་ད་དུང་དཔྱད་པ་བྱ་གསུང་། ལས་དབང་དང་བསྒོམས་སྟོབས་ཅི་རིགས་ཀྱིས་རླུང་སེམས་
རགས་པ་ཐམས་ཅད་མི་ཤིགས་པའི་ཐིག་ལེའི་ནང་དུ་ཐིམ་པའི་རླུང་སེམས་ཤིན་ཏུ་ཕྲ་བ་རླུང་སེམས་
ངོ་བོ་དབྱེར་མེད་དེ་ཉིད། འཁོར་བ་ཐོག་མ་མེད་པ་ནས་དྲི་མ་དང་ལྷན་ཅིག་ཏུ་སྐྱེས་ཀྱང་དྲི་མའི་ངོ་བོར་
མ་གྱུར་པ་དཔེར་ན་གསེར་གཡའ་དང་ལྷན་ཅིག་དུ་སྐྱེས་ཀྱང་གཡའ་ཡི་ངོ་བོར་མ་གྱུར་པས། མེས་
བསྲེགས་ཤིང་ཆུས་བཀྲུས་ན་གཡའ་མེད་པར་སོང་ཡང་གསེར་མེད་པར་མི་འགྱུར་ཞིང་རྣམ་པར་དག་
པར་འགྱུར་པ་དང་། རིན་པོ་ཆེ་རྡོ་རྒྱུས་ཀྱིས་གོས་དྲི་མ་ཅན་མེ་ལ་བསྲེགས་པ་ན་དྲི་མ་འཚིག་ཀྱང་གོས་
མི་འཚིག་པ་ལྟར། ཐུན་མོང་དང་ཐུན་མོང་མ་ཡིན་པའི་ལམ་བསྒོམས་སྟོབས་ཀྱིས་གློ་བུར་གྱི་དྲི་མ་
རྣམས་རིམ་གྱིས་དག་ནས། དེ་ལྟ་བུའི་སེམས་དེ་ཡེ་ཤེས་ཆོས་སྐུ་དང་། རླུང་དེ་ལོངས་སྐུའི་སྐུ་མཚན་
དཔེས་སྤྲས་པར་འགྱུར་རུང་སེམས་ཅན་ཐམས་ཅད་ལ་ཁྱད་པར་མེད་པར་ཡོད་པས་སེམས་ཅན་ཐམས་
ཅད་ལ་སངས་རྒྱས་ཀྱི་རིགས་ཡོད་པ་ཞེས་བྱ་ལ། དེ་འདྲ་བའི་རླུང་སེམས་དབྱེར་མེད་པ་དེ་ལ། གཉུག་
མའི་སེམས། ལྷན་ཅིག་སྐྱེས་པའི་སེམས། སེམས་ཀྱི་རྡོ་རྗེ་ལ་སོགས་པ་མིང་གི་རྣམ་གྲངས་ཡིན་པས།
དེ་ནི་སྔགས་བླ་མེད་ཀྱི་ལམ་གྱིས་སྦྱང་། གཞི་མཐར་ཐུག་པ་འདི་ལ་བཤད་པར་བྱ་བ་དང་དཔྱད་པར་
བྱ་བ་མང་དུ་ཡོད་དོ། །འགའ་ཞིག་རླུང་སེམས་ངོ་བོ་དབྱེར་མེད་ལ་བསམས་ནས་དེ་འདྲ་བའི་རླུང་
གིས་ཡུལ་འཛིན་པ་དང་། སེམས་དེ་ཉིད་རིགས་ལྔ་དང་ཡུམ་ལྔ་དང་གཞལ་ཡས་ཁང་སོགས་སུ་འདོད་
པ་ལ། མདོ་རྒྱུད་དུ་མ་ནས་སེམས་ནི་གཟུགས་མེད་པ་བསྟན་དུ་མེད་པ་ཁ་དོག་དང་དབྱིབས་སོགས
མེད་པ་དང་། སེམས་ཞ་བོ་མིག་ཅན་དང་། རླུང་ལོང་བ་རྐང་ཅན་དང་འདྲ་བར་གསུངས་པ་རྣམས་དང་
འགལ་ལོ། །རང་ལུགས་སྙིང་པོ་ནི་བསྒོམས་སྟོབས་ཀྱིས་གཉུག་སེམས་མངོན་དུ་འགྱུར་ཐབས་མ་
ནོར་བ་ལ་འབད་ནས་དེ་མངོན་དུ་གྱུར་པ་བདེ་བ་ཆེན་པོའི་ངོ་བོར་སོ